સામગ્રી: પણ તેમને એવી અપેક્ષા નહોતી કે તેમની સામે જાતીય (સેક્સિસ્ટ) ટિપ્પણીઓ થશે. મેથ્યૂ જેન્કિન આ લેખમાં જણાવે છે કે તે દીકરીને લઈને બહાર નીકળે ત્યારે ભદ્દી મજાકનો સામનો કરવો પડે છે. 

વાંચો એમની વ્યથા એમનાં જ શબ્દોમાં.

એપ્રિલ મહીનાના એક રવિવારે, જ્યારે મિનિ હિટવેવના દિવસો હતા, હું મારી છ મહિનાની દીકરી કાર્લાને લઈને નીકળ્યો હતો. 

થોડે દૂર આવેલા ક્લેફામ ખાતે આવેલા શિશુઓના સેન્સરી ક્લાસમાં તેને લઈ જવા નીકળ્યો હતો. 

મારા પરિચયમાં હતા તે બધા જ વાલીઓ આ ક્લાસની કલાત્મકતાના વખાણ કરતા થાકતા નહોતા. 

ખાસ કરીને ક્લાસમાં વગાડવામાં આવતા મધુર સંગીત અને તારાના ઝગમગાટ જેવા પ્રકાશ વચ્ચે બાળકો નિરાંતે ઊંઘી જતાં હતાં તે જોઈને તેઓ ખુશ થઈ જતા હતા. જોકે કાર્લાને ત્યાં કશી મજા આવી નહોતી.

તેને લઈને હું અંદર દાખલ થયો તે સાથે જ તેણે ભેંકડો તાણ્યો. તે જોરજોરથી રડવા લાગી હતી અને ચૂપ જ નહોતી થતી.

શું તમે આ વાંચ્યું?

તેની આંખમાંથી વહેતા આંસુથી તેનો ચહેરો ભીંજાઈ ગયો હતો. 

તેના નાકમાંથી લીંટ નીકળવા લાગ્યું હતું અને તે મોં ફૂલાવીને શ્વાસ કાઢતી હતી.

મેં જેમ તેમ કરીને ધીરજ જાળવી રાખી, એ આશામાં કે ક્લાસ શરૂ થશે એટલે કાર્લા શાંત થઈ જશે.

હું ખુશખુશાલ બાળકોને તેડીને ઊભેલી માતાઓ સાથે જોડાયો. શિશુઓને સૌ પ્રથમ હળવો મસાજ કરાતો હતો અને ગીતો સંભળાવાતા હતા. 

જોકે મારી દીકરી તેનાથી વધારે અકળાઈ. હવે તે વધુ જોરથી રડવા લાગી અને તે પછી જે થવાનું હતું તે થયું. 

માતાઓના ઘેરા વચ્ચે હું એક માત્ર પિતા હતો, જે દીકરીને શાંત પાડવા માટે કોશિશ કરી રહ્યો હતો. 

તેથી સૌ હવે તેની વહારે આવ્યાં. મને મદદ કરવાને બદલે સૌએ મારી દયા ખાધી અને મારા પર જાણે મહેરબાની કરતાં હોય તે રીતે સંભળાવ્યું.

એક મહિલાએ મને પૂછ્યું, "તમે એની નેપી બદલાવી?" "કદાચ તે ભૂખી થઈ હશે?"

સૌથી વધારે મને ખરાબ લાગ્યું જ્યારે કોઈએ કહ્યું, "લાવો હું તમારી દીકરીને તેડી રાખું?"

હું દીકરીને રડતી અટકાવવામાં વ્યસ્ત હતો. તેથી તરત બધાને સામો જવાબ આપીને સંભળાવી શક્યો નહીં કે મને છોકરાં સંભાળતાં આવડે છે. 

આ કંઈ પહેલીવાર તેને લઈને નથી નીકળ્યો. હું ઘરે રહીને બાળકોને સંભાળતો પિતા છું.

તે જન્મી ત્યારથી હું તેનાં બાળોતિયાં સાફ કરું છું અને તેનાં આંસું લૂછતો રહ્યો છું. 

મારા માટે અજાણી એવા આ બધી માતાઓ વચ્ચે હું અકળાયો, કેમ કે તેમની મદદની મારે કોઈ જરૂર નહોતી. હું ક્લાસ છોડીને બહાર જતો રહ્યો અને રડી પડ્યો હતો. 

આવી...\nઅગાઉની સામગ્રીનો સારાંશ નીચે મુજબ કરી શકાય છે:
લંડનની એક ગે (સજાતીય) વ્યક્તિ અને તેના સાથીએ સરોગસી દ્વારા દીકરી મેળવી ત્યારે તેમને અંદાજ નહોતો કે તેમણે હોમોફોબિયાનો (ગે લોકો સામેનો  કાલ્પનિક ભય)નો સામનો કરવાનું થશે.